Mandisa Mashego

UMandisa Sibongile Mashego (owazalwa ngomhla ka-26 Agasti 1973) ungusopolitiki waseNingizimu Afrika futhi ulwela amalungelo abesifazane.Owake waba yilungu le-Economic Freedom Fighters, ubenguSihlalo weqembu esifundazweni eGauteng kusuka ngo-2018 kuya ku-2020. Ubuye waba yilungu lesiShayamthetho sesiFundazwe saseGauteng kusuka ngonyaka wezi-2014 kuya kowezi-2020.

 Isiqalo sokuphila 
UMashego wazalelwa eKing William's Town, esifundazweni saseKapa, kumama omnyama nobaba omhlophe. Ukhulele elokishini laseMayfern eNelspruit . Uthole iB-Tech in Public Relations eDurban University of Technology .

 Umsebenzi wezepolitiki 
UMashego wajoyina i- African National Congress (ANC) esafunda. Ushiye i-ANC ngo-2012 wajoyina iqembu i-EFF. Wakhethwa njengeLungu lesiShayamthetho sesiFundazwe saseGauteng ngo-2014 kwathi ngonyaka olandelayo waqokwa njengosihlalo obambile wesifundazwe we-EFF ngemuva kokusula kukaZorro Boshielo . UMashego wakhethwa waba nguSihlalo wesifundazwe isikhathi esigcwele ngo-2018 futhi ngenxa yalokho waba nguSihlalo wesibili wesifazane esifundazweni. 

 Imibono Yezombusazwe 
UMashego uzichaza njengowesifazane futhi ophikisana nobukhokho . Uthe ngesikhathi enengxoxo neMail &amp; Guardian, ukuthi isikhundla sikasihlalo wokuqala wesifazane esifundazweni, uBetty Diale, "kumphathe kabi".

Ngo-Ephreli 2020, uMashego wamemezela ukuthi uyakweseka ukubuyiselwa kwesigwebo sentambo eNingizimu Afrika . 

 Ukungezwani noJulius Malema 
NgoDisemba 2019 engqungqutheleni yokukhetha ubuholi be-EFF kuzwelonke, uMashego waphikisana noMarshall Dlamini esikhundleni sikaNobhala-Jikelele. Ukuphikisana kwakhe noDlamini kudale ukungezwani phakathi kwakhe nomholi weqembu uJulius Malema . Ngokuhamba kwesikhathi uMalema uphakamise ku-tweet, nokwadala ukuqagela, ukuthi uMashego uhlela ukuhlubuka eqenjini lowabe eyiMeya yaseGoli, uHerman Mashaba . 

NgoFebhuwari 2020, iphephandaba iSunday World labika ukuthi uMashego usulile esikhundleni sokuba nguSihlalo wesifundazwe nokuba yilungu lesiShayamthetho sesiFundazwe saseGauteng . I-EFF isiphikisile lesi simangalo futhi uMashego ngokuhamba kwesikhathi ukuphikile ukuthi usesulile. 

Ngomhlaka 31 Mashi 2020, uMashego wesula njengoSihlalo we-EFF esifundazweni waphinde washiya nakuSishayamthetho sesifundazwe.IPhini likaSihlalo u-Itani Mukwevho uqokelwe esikhundleni sakhe.Ngo-Agasti 2020, uMashego wavela ethula iqembu lezepolitiki likaMashaba, i-ActionSA.

NgoJanuwari 2021, uMashego wamemezela ukuthi usejoyine i- Abantu Batho Congress . 

 Impilo yomuntu siqu 
UMashego akakashadi futhi unendodakazi eyodwa. 
Category:AmaXhosa
Category:Abantu baphilayo